**Sometu** (sosiaalinen media oppimisen tukena) oli suomalainen opettajien, opetuksen kehittäjien, tutkijoiden ja muiden opetuksesta kiinnostuneiden toimijoiden muodostama verkkoyhteisö. Toiminta Sometu-verkostossa oli itseorganisoituvaa, yksittäisten toimijoiden aloitteisiin perustuvaa työskentelyä liittyen tieto- ja viestintäteknologian ja erityisesti sosiaalisen median opetuskäyttöön. Sometu-verkoston sivustosta tuli paikka, jossa suomalaiset asiasta kiinnostuneet kohtasivat toisensa, tiedottivat eri tapahtumista ja hakivat ratkaisuja toimintakenttään liittyviin haasteisiin.

Verkoston toimintatapaan kuului yhteinen oppiminen ja monenlainen oppimiseen liittyvä innovointi. Jäsenistö koostui laajasta ja tasavertaisesta eri sektorien ja toimialojen joukosta, johon kuului niin teknologian-, koulutuksen-, tutkimuksen-, yhdistys-, yritystoiminnan kuin viranomaispuolenkin edustustajia. Avoimuus, tiedon jakaminen ja kokeilevuus olivat keskeisiä Sometun toimintatavassa.

Historia
--------

Sometu-verkosto syntyi 16. marraskuuta 2007 samannimisen kokeilevan miniseminaarin myötä. Ning-pienyhteisön perusti Ville Venäläinen, mutta alusta lähtien mukana olivat hänen lisäkseen Kari A. Hintikka ja Anne Rongas.

Venäläinen järjesti kokeellisen miniseminaarin Otavan opistolla, ajatuksenaan tarkastella sosiaalista mediaa ilmiönä eri näkökulmista. Tapahtuman lähtökohtana oli osallistaa tuleva yleisö ja muut verkossa toimivat rakentamaan tapahtumaa, mitä varten rakennettiin yhteinen Ning-sivusto. Sivusto keräsi heti joukon asiasta kiinnostuneita jäseniä ja käyttäjämäärä oli noussut vuoden 2009 toukokuuhun mennessä jo yli 1 300:aan. 

Alkuperäisessä seminaarissa toimivat esiintyjinä Anne Rongas, Kari A. Hintikka, Roope Mokka sekä Timo Vuorensola. Rongas edusti opetuksen näkökulmaa, Hintikka lähestyi kansalaismedian näkökulmasta, Mokka käsitteli osallistavaa demokratiaa ja Vuorensola esitteli sosiaalisen median menetelmien hyödyntämistä elokuvatuotannossa.

Sosiaalisen median opetus- ja työkäytön vakiinnuttua, sosiaalinen tilaus verkoston toiminnalle hiipui vähitellen.

Toimintaa
---------

Vuonna 2009
Sometu oli mukana Interaktiivinen tekniikka koulutuksessa 2009 -tapahtuman Avoimet sisällöt -torilla otsikolla *Sosiaalisen median kioski – uusimmat lelut viimeisimmillä härpäkkeillä 'hands on' -hengessä.* Hämeenlinnassa Tapahtuman toiminnan suunnittelu tehtiin Sometu-verkoston Ning-yhteisön ITK2009-ryhmässä. 
Kotkassa järjestettiin 13. toukokuuta 2009 Sometu ja AVOin tulevaisuus -tapahtuma.

Vuonna 2010
Sometu oli mukana Interaktiivinen tekniikka koulutuksessa 2010 -tapahtuman Sometu- sekä Some-yritys -teemaseminaareilla 22.-23.4.2010 Hämeenlinnassa. Tapahtuman toiminnan suunnittelu tehtiin Sometu-verkoston Ning-yhteisön ITK2009-ryhmässä. 

Vuonna 2011
Sometu oli mukana Interaktiivinen tekniikka koulutuksessa 2011 -tapahtuman *Ilmiö-café, Mobiili paluu luontoon ja Matkatoimisto SoMe+Speaker's Corner* -ohjelmilla 6.-8.4.2011 Hämeenlinnassa. Tapahtuman toiminnan suunnittelu tehtiin Sometu-verkoston Ning-yhteisön ITK2011 - Valmisteluryhmässä. 

Vuonna 2012
Sometu oli mukana Interaktiivinen tekniikka koulutuksessa 2012 -tapahtumassa Nyt pelittää! strategisella joukkueroolipelillä 19.4.2012 Hämeenlinnassa.  Nyt pelittää! -pelin ideoi, suunnitteli ja toteutti Sometu-verkosto. Tapahtuman toiminnan suunnittelu tehtiin Sometu-verkoston Ning-yhteisön ITK2009-ryhmässä.  Pelistä kirjoitettiin opas,  jonka sisältöä koostettiin myös wikiin.  Pelistä on kirjoitettu myös casekuvaus Viisautta virtuaalimaailmoihin ja lisättyyn todellisuuteen -wikikirjaan.

Jäsenet
-------

Verkostossa oli 4409 jäsentä 23.05.2012  ja 4839 jäsentä syyskuun lopussa vuonna 2013.

Verkoston fasilitointi
----------------------

Sometu-verkoston taustalla toimi vuosien ajan joukko vapaaehtoisia. Toiminta oli sekä nettikätilöintiä eli verkoston synnytysavun antamista että fasilitointia eli verkoston avustamista, mahdollisuuksien luomista ja moderointia. Ns. konehuoneen pääkäyttäjänä toimi Anne Rongas vuosina 2007-2009 vapaaehtoisena ja osa-aikaisena kesään 2010, osa-aikaisena Pauliina Mäkelä kesästä 2010 syksyyn 2012 ja osa-aikaisena Eija Kalliala syksystä 2012 alkuvuoteen 2013.

Lähteet
-------

* Sometu -verkosto mukana ITK-messuilla Hämeenlinnassa: Nopeasti kasvanut verkosto tarjoaa jäsenilleen joukkoälyä.[vanhentunut linkki] Sometun mediatiedote, 21.4.2009.
* Kalliala, Eija & Toikkanen, Tarmo: *Sosiaalinen media opetuksessa*. Finn Lectura, 2009. ISBN 9789517923835.
* Lahti, Jarmo: Joukkoälyä tarjolla opettajien it-tapahtumassa. IT-viikko, 22.4.2009.

### Viitteet

1. 1 2  Hintikka, Kari A. Ihanainen, Pekka, Rongas, Anne & Venäläinen, Ville: Sometu-verkosto - sosiaalinen media oppimisen tukena.  *SeOppi*, 2008, nro 1. Hämeenlinna:  Suomen eOppimiskeskus ry.
2. ↑  Avoimet sisällöt tori: Torstai-perjantai 23.4.-24.4.2009 ITK '09.  Arkistoitu 4.4.2009. Viitattu 18.6.2009.
3. ↑  ITK2009-ryhmä Sometu Ning.  Arkistoitu 29.10.2013. Viitattu 26.10.2013.
4. ↑  ITK2010-ryhmä Sometu Ning.  Arkistoitu 29.10.2013. Viitattu 26.10.2013.
5. ↑  ITK2011 - Valmisteluryhmä Sometu Ning.  Arkistoitu 29.10.2013. Viitattu 26.10.2013.
6. ↑  Nyt pelittää! ITK '12.  Arkistoitu 29.10.2013. Viitattu 26.10.2013.
7. ↑  ITK2012 valmistelu -ryhmä Sometu Ning.  Arkistoitu 29.10.2013. Viitattu 26.10.2013.
8. ↑  Nyt pelittää! Opas strategisen joukkueroolipelin rakentamiseen Suomen eOppimiskeskus ry, AVO-hanke.  Arkistoitu 29.10.2013. Viitattu 26.10.2013.
9. ↑  ITK´12 strateginen joukkueroolipeli muunnelmineen Suomen eOppimiskeskus ry, AVO-hanke. Viitattu 26.10.2013.
10. ↑  Case Nyt pelittää! strategisessa joukkueroolipelissä QR-koodien hyödyntäminen Kolmiulotteiset ja mobiilit oppimis- ja osallistumisympäristöt (3DM) -osahanke, AVO-hanke. Viitattu 26.10.2013.
11. ↑  Jäsenet Sometu. Viitattu 23.5.2012.
12. ↑  Jäsenet Sometu. Viitattu 26.10.2013.
13. ↑  Verkoston fasilitointi Sometu. Viitattu 26.10.2013.

Aiheesta muualla
----------------

* Sometu-yhteisön nettisivusto
* Sometu-blogi (Arkistoitu – Internet Archive)
* Sometu-yhteisön wiki
* Twitter saapui Suomeen, Sometuun ja Pauliinan elämään. (Arkistoitu – Internet Archive) Anne Rongas 15.11.2009.
* Vertaisverkoston kasvu - Case Sometu. (Arkistoitu – Internet Archive) Pauliina Mäkelä 5.10.2010
* Anne Rongas ja Ville Venäläinen muistelevat Sometun syntyä Otavan Opiston pajassa 14.1.2011 Viddler-videolla[vanhentunut linkki]
* Oppimassa ja fasilitoimassa Sometussa. (Arkistoitu – Internet Archive) Pauliina Mäkelä 13.11.2012
* Sometu 5v. -blogi